Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 175

4. Az SZSZB, a HVI és az OEVI feladatai 4.1. A HVI feladatai a választás első fordulóját megelőző időszakban Az F1, F2 és T1, T2 jelű jegyzékeket a névjegyzék első és második fordulós példányainak vezetésével egyidőben, a névjegyzék elkészültének napjától a választás első fordulójának napját megelőző nap 16 óráig kell vezetni. A felvétel okát és idejét a névjegyzék munkapéldányára rövid, egyértelmű szöveggel fel kell írni. Ha a második fordulóra készült pótnévjegyzéken történik törlés, akkor a törölni kívánt személy adatait át kell vezetni a folytatólagosan következő névjegyzéksorszámmal a második fordulós névjegyzékre, majd onnan és a pótnévjegyzékből egyaránt ki kell törölni. A töröltek jegyzékére a második forduló névjegyzékére felvett sorszámon kell beírni a törlendő személy adatait. A választást megelőző nap 16 órát követően a jegyzékeket a HVI vezetője ellenőrzi, lezárja, hitelesíti, megállapítja szavazókörönként az utolsó lapsorszámot, ezt beírja az első lapsorszámú F1 vagy T1 jelű jegyzék megfelelő rovatába. A következő lapsorszámot rávezeti egy üres, megfelelő típusú (F1, T1) jegyzékre. Ezzel a sorszámmal folytatódik másnap a szavazókörben a jegyzékek vezetése. Lezárásuk után minden jegyzékről másolati példányt kell készíteni. A másolati példányokat haladéktalanul az adatrögzítés helyszínére (HVI vagy OEVI) kell továbbítani. 1998/11. szám Ezt követően a HVI vezetője kitölti az „Ellenőrzőlap a választójogosultak számának megállapításához” címú bizonylat 1—5. oszlopait, és annak másolati példányát adatfeldolgozásra továbbítja. A feldolgozás helyben és az OEVI-ben történhet. (Ez a munkafolyamat megegyezik a napközbeni jelentések rendszerében leírt feladattal, mert az Ellenőrzőlap adatait mindkét rendszer használja.) 4.2. Az SZSZB jegyzőkönyvvezetőjének feladatai a szavazás napján (első forduló) A szavazókörben a HVI vezetője által előzőleg kitöltött fejlécű, folyamatos lapsorszámmal ellátott F1 és T1 jelű jegyzéket vezet a jegyzőkönyvvezető a felvettekről és töröltekről. A jegyzékeket a választás befejezése után a szavazóköri jegyzőkönyvekkel együtt a HVI vezetőjéhez kell továbbítani. 4.3. A HVI feladatai a szavazás napján A HVI vezetője ellenőrzi, hitelesíti, a hiányzó személyi azonosítókat pótolja, majd helyben feldolgozza, vagy legkésőbb a választást követő nap 14 óráig eljuttatja azokat számítógépes feldolgozásra. Az adatrögzítést legkésőbb a választást követő második nap 17 óráig be kell fejezni! Ha a jegyzékek rögzítését a HVI-ben végzik, akkor azok rögzítését ott kell befejezni, és gondoskodni kell arról, hogy az adatokat tartalmazó floppy a választást követő második napon legkésőbb 17 óráig az OEVI-ben is feldolgozásra kerülhessen. Az Ellenőrzőlap eredeti példányán a HVI vezetője a szavazás lezárását követően ismét adatgyűjtést végez (6., 7., 8. rovatok), és az Ellenőrzőlap másolatát a jegyzőkönyvekkel együtt az OEVI-hez továbbítja. 4.4. Az első és második forduló közötti időszakban Az F2 és T2 jelű jegyzékeket kell vezetni a 4.1. pontban leírtak szerint, a második fordulós névjegyzékpéldány alapján. A HVI feladatai megegyeznek a 4.1. pontban leírtakkal, kivéve, hogy a választást megelőző napon az F2, T2 jegyzékekkel és a második forduló Ellenőrzőlapjával dolgozik. A feldolgozás is hasonlóképpen történik. 4.5. A szavazás napján (második forduló) A szavazókörökben az F2, T2 jelű jegyzékeket vezetik az első fordulóra vonatkozó szabályokkal megegyezően (lásd 4.2. pont). A HVI feladatai megegyeznek a 4.3. pontban leírtakkal, azzal az eltéréssel, hogy az F2, T2 jegyzékekkel és a második forduló Ellenőrzőlapjával dolgozik.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes